
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr.96/1997 republicată, pentru aprobarea Ordonanţei Guvernului nr.27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei „Delta Dunării”, cu care comisia noastră a fost sesizată în fond cu adresa Biroului Permanent nr.  Pl.x 366 din 31 mai 2010.
	PREŞEDINTE,

Viorel ŞTEFAN 

RAPORT

asupra propunerii legislative pentru modificarea şi completarea Legii nr.96/1997 republicată, pentru aprobarea Ordonanţei Guvernului nr.27/1996 privind 
acordarea de facilităţi persoanelor care domiciliază sau lucrează în unele 
localităţi din Munţii Apuseni şi în Rezervaţia Biosferei „Delta Dunării”
Cu adresa nr. Pl.x 366 din 31 mai 2010, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii nr.96/1997 republicată, pentru aprobarea Ordonanţei Guvernului nr.27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei „Delta Dunării”.
La întocmirea raportului s-a avut în vedere avizul Consiliului Legislativ, avizul Comisiei juridice, de disciplină şi imunităţi, avizul Comisiei pentru administraţie publică, amenajarea teritoriului şi echilibru ecologic precum şi punctul de vedere negativ al Guvernului.
Prezenta propunere legislativă are ca obiect de reglementare modificarea art. 7 alin. (1) din Ordonanţa de urgenţă a Guvernului nr. 27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei „Delta Dunării”. Aceasta vizează acoperirea de la bugetul de stat a diferenţei de 50% a impozitelor şi taxelor locale datorate reducerii cu 50% a acestora, pentru persoanele fizice care domiciliază în localităţile prevăzute în H.G. 323/1996 şi H.G. 395/1996, respectiv din Munţii Apuseni şi Rezervaţia Biosferei „Delta Dunării”.
Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Daia Florin – expert, doamna Tucă Carmen – consilier superior şi doamna Gheorghe Gabriela – consilier.
La lucrările comisiei au participat 31 deputaţi, din totalul de 35 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 26.05.2010.

Propunerea legislativă, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii propunerii legislative pentru modificarea şi completarea Legii nr.96/1997 republicată, pentru aprobarea Ordonanţei Guvernului nr.27/1996 privind acordarea de facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei „Delta Dunării”, în şedinţa din data de 19.10.2010, comisia propune respingerea acesteia.
În textul propus de iniţiatori din prezenta propunere legislativă, se face referire la Legea nr. 27/1994 privind impozitele şi taxele locale, act normativ abrogat prin Ordonanţa Guvernului nr. 36/2002 privind impozitele şi taxele locale, republicată, abrogată, la rândul ei, prin Legea nr. 571/2003 privind Codul fiscal, pe de o parte iar pe de altă parte, prin aplicarea acestui program se angajează cheltuieli suplimentare de la bugetul de stat fără a se indica sursa de finanţare astfel cum este reglementat de Legea nr. 500/2002 privind finanţele publice.

